
Az üzletnyitás marketingstratégiája

Az üzletnyitás marketingstratégiája
The Marketing Strategy of Openning a Restaurant
Dolgozatunk témája hamar körvonalazódott számunkra. Fontosnak tartjuk, hogy dolgozatunkkal ne csak egy iskolai feladatot teljesítsünk, hanem valamilyen gyakorlatban is alkalmazható kutatást végezzünk.
Lakóhelyünkön 1996 óta működik egy pizzéria, amely három üzletet mondhat magáénak a városban. A vállalat vezetősége terjeszkedni kíván, és az alternatívák között az egyetemi büfé lehetősége is felmerült. A kft két tulajdonosa arra kért bennünket, hogy adjunk konkrét adatokkal alátámasztott válaszokat a következő kérdésekre: Érdemes-e éttermet nyitni az egyetemen? És ha igen, akkor milyen kínálattal?
Célunk, hogy dolgozatunk végén erre a két kérdésre felelni tudjunk.
Fő témánk tehát az üzletnyitás marketingstratégiája. Ahhoz, hogy kiderüljön érdemes e üzletet nyitni, készíteni kívánunk egy költségtervet, amely érinti az árazást, a lehetséges bevételt és a kiadásokat is. A marketingstratégia további részét képezné az értékesítési stratégia, amely a hiánytermékekre és a preferált termékekre épülne, illetve a marketing kommunikációs stratégia is. Végül szeretnénk készíteni tervet az üzletkialakításról is.
A szükséges adatokat primer és szekunder kutatásból fogjuk nyerni. A kutatás célja, hogy megismerje az egyetemisták étkezési szokásait, megtudja, hogy mennyire lehet jövedelmező a büfé üzemeltetése, felmérje a leendő versenytárainak erejét. Tehát a pontos helyzetelemzést szolgálja a kutatás.
A primer kutatást alanyai az egyetem hallgatói és dolgozói. Reprezentativitást karokra és hallgatói tagozatra tervezünk, továbbá az elemzést SPSS programmal fogjuk elvégezni.




